== Ofre for ''Original Night Stalker'' (ONS) ==
[[Fil:Goleta from mountaintop.jpg|thumb|Goleta i [[Santa Barbara]] med udsyn mod [[Stillehavet]].]]
* [[1. oktober]] [[1979]] regnes som vendepunktet, da EAR forvandlede sig til ONS. Jennifer Horinek og Abraham Himmel, bosat i Queen Ann Lane i Goleta, vågnede af, at nogen brød sig ind ad deres køkkendør. En ung mand truede med kniv Horinek til at binde sin kæreste; så blev hun selv bundet af indtrængeren, der førte hende ind i stuen. "''Nu skærer jeg halsen over på dig,''" fortalte han hende, men forlod stuen for at rode rundt i skuffer og skabe. Med anklerne bundet klarede Horinek at komme udenfor og skrige om hjælp. ONS trak hende ind igen, men hendes nabo, [[FBI]]-agenten Stanley Los, kom til i en fart. Det mandlige offer klarede at flygte ud i baggården, og nu gav ONS op og flygtede på en stjålet cykel. Los kastede sig ind i sin bil, men først ville den ikke starte.<ref>[https://www.reddit.com/r/EARONS/comments/6uxz8z/the_attack_of_jennifer_horinek_and_abraham_himmel/ The attack of Jennifer Horinek and Abraham Himmel. Probably the first ONS attack. There are discrepancies between accounts of this "Practice Attack" : EARONS<!-- Botgenereret titel -->]</ref> Først i San Patricio Drive fik han øje på ONS, der imidlertid sprang af cyklen og flygtede ned mod San José-åen, der løber gennem området. Han efterlod dog vigtige spor: Hans fodaftryk i [[Adidas]]-sko, og han var ung, hvid og mørkhåret. Men derefter er der ingen flere beskrivelser, for ingen af hans senere ofre kom fra det med livet.<ref>Michelle McNamara: ''I'll be gone in the dark'' (s. 125-26)</ref>
* Den [[30. december]] 1979 blev [[kirurg]]en '''John Offerman''' og den nyskilte [[psykolog]] '''Debra Manning''' fundet myrdet i lejligheden i Avenida Pequena,<ref>[http://coldcasewriter.com/offerman-manning-photos/ Goleta – Photos of the Offerman/Manning Condo – ColdCaseWriter.com<!-- Botgenereret titel -->]</ref> lige på den anden side af San José-åen fra Queen Ann Lane, hvor det forrige overfald fandt sted. Helt atypisk angreb ONS et par bosat i et lejlighedskompleks; men bagsiden vendte ned mod San José-åen, hvor man nemt og diskret kunne slippe væk. Han brød sig ind i nabolejligheden, der stod tom, og kom frem i mørket. Offerman satte sig til modværge og blev dræbt med flere skud. Naboerne vågnede, men tog dem for at være nytårsraketter. Manning blev fundet bagbundet i [[vandseng]]en, dræbt med et [[nakkeskud]]. Aftryk af ONS' tennissko blev fundet i baggården, og passede med dem fra Queen Ann Lane. Aftrykkene blev også fundet i en anden baggård, hvor sønnens cykel var blev stjålet samme nat. Efter at have dræbt parret, rodede ONS resterne af deres [[julemiddag]] frem og spiste den.<ref>[https://www.lamag.com/thejump/in-the-footsteps-of-a-killer-the-writers-cut/3/ In The Footsteps of a Killer: The Writer’s Cut Los Angeles Magazine<!-- Botgenereret titel -->]</ref>
* [[30. marts]] [[1980]] blev ægteparret '''Charlene''' og '''Lyman Smith''' fundet dræbt hjemme i [[Ventura]]. Begge lå i sengen med knust hoved.<ref>https://web.archive.org/web/20180106065913/https://www.coldcase-earons.com/1980-03-17b.pdf</ref>
* Den [[19. august]] 1980 blev det unge par '''Keith''' og '''Patrice Harrington''' fundet dræbt i hans fars hus i 33381 Cockleshell Drive, Dana Point. Der var mærker efter, at parret havde været bundet på håndled og ankler, og stumper af makramétråde blev fundet i og omkring sengen. Parret havde kun været gift i 3 måneder. Patrice var sygeplejerske i Irvine, og Keith medicinstuderende ved byens universitet. Hans far Roger fandt de dræbte; begge lå på maven, og sengen under var gennemtrukket af blod. Der var ingen tegn til kamp eller indbrud, skønt den ene skyvedør muligvis havde været ulåst. ONS havde taget drabsvåbenet med sig, ligesom året efter, da han dræbte Manuela Witthuhn. Han havde ønsket at pine Patrice mest mulig; Keith var dræbt først, derefter var hun blevet voldtaget. Det påfaldende ved ONS var hans iskolde planlægning set i forhold til det raseri, der kom til udtryk under drabene.<ref>Michelle McNamara: ''I'll be gone in the dark'' (s. 24-25)</ref>
[[Fil:RESIDENTIAL DEVELOPMENT IN THE IRVINE RANCH AREA NEAR NEWPORT BEACH. THIS DEVELOPMENT IS PART OF A NEW TOWN OF HIGH... - NARA - 557438.jpg|thumb|Parcelhusudbygning i [[Irvine]] i [[1975]].]]
* Den [[5. februar]] [[1981]] blev den 28-årige bankfunktionær '''Manuela Witthuhn''' myrdet i sit hjem i Columbus nr 35 i [[Irvine]]. Hendes mand David lå på sygehus; muligvis uventet for ONS, der nu kun gik løs på par. Han havde pint hende så længe, at hun var begyndt at brække sig.<ref>Michelle McNamara: ''I'll be gone in the dark'' (s. 24)</ref> Ofrets håndled havde dybe mærker efter at være bundet, men der blev hverken fundet bånd eller mordvåben på gerningsstedet. Hendes hoved var knust af slag fra en tung lampe, der var fjernet fra hjemmet. Parrets [[fjernsyn]] var slæbt ud i baghaven og hen til et gærde, der havde mærker som efter, at nogen havde forceret det.<ref>Michelle McNamara: ''I'll be gone in the dark'' (s. 12)</ref> Enkemanden giftede sig med en kollega af sig, Rhonda, hvad der fik politiet til at mistænke ham for at have bestilt drabet på sin første kone; og da Janelle Cruz blev dræbt i 1986, blev David igen hentet ind til afhøring, skønt Manuelas morder generede parret ved opringninger, så også Rhonda frygtede for sit liv. David begyndte til sidst at drikke, blev skilt fra Rhonda, mistede alt og blev hjemløs. Han døde i [[2008]], og oplevede derfor ikke, at hans første kones morder er taget.<ref>[https://www.scpr.org/news/2018/04/26/82581/before-nabbing-alleged-golden-state-killer-police/ Audio: Until DNA tied his wife's murder to serial killer, an OC man under suspicion 'went off the deep end' | 89.3 KPCC<!-- Botgenereret titel -->]</ref>
* [[27. juli]] 1981 blev den 27-årige '''Greg Sanchez''' og hans 35-årige kæreste '''Cheri Domingo'''<ref>[https://eu.usatoday.com/story/news/nation-now/2018/04/28/golden-state-killer-murder-victims/560657002/ Golden State Killer murdered at least 12 in California: His victims<!-- Botgenereret titel -->]</ref> dræbt i et hus, 449 Toltec Way i Goleta, som hun passede for ejeren, mens det var udlagt for salg. Domingo lå på maven på sengen, havde været bagbundet og fået hoved knust af den samme genstand, som ONS havde dræbt Sanchez med. Ruden var fjernet fra vinduet i det ene badeværelse, der også var skærmet af buske. Sådan fik ONS fat i et håndtag og fik døren op. En [[rørtang]] manglede. Men nu fulgte et langt afbrud i hans drabsaktiviteter. Sanchez var veltrænet; det må have skræmt ONS at stå overfor ham som modstander. Domingo efterlod sig en 15-årig datter, Debbi, hvis liv kørte helt af sporene efter drabene,<ref>[https://www.goodhousekeeping.com/life/a19515171/golden-state-killer-survivor-interview/ I Survived the Golden State Killer<!-- Botgenereret titel -->]</ref> men hun blev afvænnet fra [[metamfetamin]] og arbejdede som [[fængselsbetjent]], da hun tilfældigt så et ''true crime''-program, hvor det fremkom, at hendes mor var blevet dræbt af en seriemorder.<ref>Michelle McNamara: ''I'll be gone in the dark'' (s. 141-45)</ref>
* Den [[4. maj]] [[1986]] blev den 18-årige '''Janelle Lisa Cruz''' fundet voldtaget og dræbt i sit hjem i Encina nr 13 i Irvine af en mægler, der skulle sælge huset. ONSs kone var da gravid med deres andet barn, hvad der kan have stresset ham, så han igen begik et drab;<ref>[https://www.dailymail.co.uk/news/article-5669153/Suspected-Golden-State-Killers-love-Bonnie-revealed.html Suspected Golden State Killer's first love Bonnie is revealed | Daily Mail Online<!-- Botgenereret titel -->]</ref> men efter sammenstødet med Sanchez turde han ikke igen at angribe et hjem med en mand til stede. Her var pigens mor og stedfar på ferie i [[Mexico]]. Cruz havde haft en trist, omflakkende opvækst med [[New Jersey]] og California som yderpunkterne; hendes mor havde introduceret hende for en række skiftende kærester; de færreste behandlede pigen godt. Som 15-årig blev hun neddopet og voldtaget af sin bedste venindes far. Cruz' familie anmeldte overgrebet, men gerningsmanden var militær og fik kolleger til at true Cruz-familien til at droppe sagen. Cruz begyndte efterfølgende med [[selvskade]] og gik kun i sort tøj; hun brugte [[kokain]] for at gå ned i vægt. Hendes mor afleverede hende i tur og orden til [[KFUM og KFUK i Danmark|KFUK]], korttidsterapi ved [[psykiatri]]ske sygehuse og til arbejdstræning i [[Utah]], hvor pigen tog [[studentereksamen]]. I Irvine tilmeldte hun sig det lokale ''[[college]]'' og arbejdede på en ''[[fastfood]]''-kafé. Cruz' sidste aften i live tilbragte hun i selskab med en kollega derfra. Han fulgte hende hjem, hvor hun læste nogle af sine [[digt]]e op for ham, inden han gik hjemad. Et par gange havde de hørt lyde udefra, men Cruz bortforklarede dem som lyde fra "kattene" og fra "vaskemaskinen". Næste dag blev hun fundet med panden knust; tre tænder var slået ud, to af dem blev fundet i hendes hår.<ref>Michelle McNamara: ''I'll be gone in the dark'' (s. 107-09)</ref> En rørtang savnedes af Cruz' stedfar og var sandsynligvis mordvåbnet.<ref>{{Cite web |url=http://jjmcgr.googlepages.com/EARBKTL051706.pdf |title=Arkiveret kopi |access-date=18. februar 2008 |archive-date= 1. april 2007 |archive-url=https://web.archive.org/web/20070401165427/http://jjmcgr.googlepages.com/EARBKTL051706.pdf |url-status=dead }}</ref><ref>{{Cite web |url=http://www.ear-ons.com/investigate5.html |title=East Area Rapist/Original Night Stalker<!-- Bot genereret titel --> |access-date=18. februar 2008 |archive-date= 4. maj 2016 |archive-url=https://web.archive.org/web/20160504195634/http://www.ear-ons.com/investigate5.html |url-status=dead }}</ref>
Levende_personer